Cine sunt ”anonimii” care au înființat PLUS, noul partid al lui Cioloș: Avocați de la firma ”Iordache Partners”

Fondatorii noului partid anunțat sâmbătă de Dacian Cioloș, Partidul Libertății, Unității și Solidarității (PLUS) sunt doi avocați de la firma de avocatură ”Iordache Partners” alături de soția unuia dintre cei doi.

Astfel, potrivit datelor publicate pe site-ul Tribunalului București, membrii fondatori ai PLUS sunt:

Daneş Raluca Florina, cu domiciliul […] – preşedinte (foto) Iordache Iulia, cu domiciliul […] – vicepreşedinte Iordache Adrian Alexandru, cu domiciliul […] – secretar general (foto) Raluca Daneș este senior associate la ”Iordache Partners”, în vreme ce Adrian Alexandru Iordache este managing partner la aceeași firmă. Iulia Iordache este soția lui Adrian, au declarat pentru G4Media.ro oficiali ai PLUS. Solicitarea de înființare a Partidului Libertății, Unității și Solidarității a fost depusă la Tribunalul București pe 25 septembrie 2018, iar soluția de înregistrare în Registrul Partidelor Politice a fost dată o lună mai târziu, pe 26 octombrie, și nu a fost contestată de nimeni, rămânând definitivă. ”Admite cererea. Dispune înregistrarea partidului politic ” Partidul Libertate, Unitate şi Solidaritate” („PLUS”) cu sediul în Bucureşti, sector 2, şos. Pipera nr. 41 corp A, et. 6, camera 2 şi înscrierea acestuia în registrul partidelor politice aflat la Tribunalul Bucureşti. Cu apel în 5 zile de la comunicare. Apelul se depune la Tribunalul Bucureşti”, se arată în soluția dată de judecător.

Potrivit deciziei instanței: